สพฐ.เปิดสอบครูผู้ช่วย 63 กว่า 2 หมื่นอัตรา
อำนาจ มั่นใจข้อสอบไม่รั่ว สกัดวิ่งรอก-ย้ำต้องโปร่งใสทุกขั้นตอนที่สำนักงานคณะกรรมการการศึกษาขั้นพื้นฐาน (สพฐ.) เมื่อวันที่ 13 พ.ค. นายประเสริฐ บุญเรือง ปลัดกระทรวงศึกษาธิการ (ศธ.) พร้อมด้วย ดร.อำนาจ วิชยานุวัติ เลขาธิการคณะกรรมการการศึกษาขั้นพื้นฐาน (กพฐ.) และนายอัมพร พินะสา เลขาธิการคณะกรรมการข้าราชการครูและบุคลากรทางการศึกษา (ก.ค.ศ.) แถลงข่าวการบริหารงานบุคคลของการสรรหาข้าราชการสังกัด สพฐ.ปี 2563 โดยนายประเสริฐกล่าวว่า เนื่องจากปีนี้มีตำแหน่งว่างเป็นจำนวนมาก และอาจมีการวิ่งรอกสอบเกิดขึ้น ดังนั้น หน่วยงานที่เกี่ยวข้องจึงต้องเตรียมความพร้อม เพื่อป้องกันปัญหาดังกล่าว ซึ่งหวังว่าจะดำเนินการอย่างโปร่งใสและไม่มีเรื่องทุจริตเกิดขึ้นด้านนายอัมพร กล่าวว่า ขณะนี้ สพฐ.มีอัตราว่างอยู่ 10 กลุ่ม ที่จะต้องสรรหา ได้แก่ รอง ผอ.สถานศึกษา ครูผู้ช่วยกรณีที่มีความจำเป็นหรือมีเหตุพิเศษ ครูผู้ช่วย กรณีสอบแข่งขันบุคคลทั่วไป ผอ.สำนักงานเขตพื้นที่การศึกษา รอง ผอ.สำนักงานเขตพื้นที่การศึกษา บุคลากรทางการศึกษาอื่นตามมาตรา 38 ค.(2) ตำแหน่งประเภททั่วไประดับปฏิบัติงาน กรณีที่มีความจำเป็นหรือมีเหตุพิเศษ บุคลากรทางการศึกษาอื่นตามมาตรา 38 ค.(2) ตำแหน่งประเภททั่วไป เป็นประเภทวิชาการระดับปฏิบัติการ บุคลากรทางการศึกษาอื่นตามมาตรา 38 ค.(2) ตำแหน่งประเภททั่วไป ระดับปฏิบัติงานและตำแหน่งประเภทวิชาการ ระดับปฏิบัติการ ศึกษานิเทศก์ และข้าราชการพลเรือนสามัญเลขาธิการ ก.ค.ศ.กล่าวอีกว่า สำหรับหลักเกณฑ์และวิธีการสอบแข่งขันตำแหน่งครูผู้ช่วย โดยปีนี้ข้อสอบภาค ก จะมีเนื้อหาข้อสอบเหมือนกับข้อสอบของสำนักงานข้าราชการพลเรือน (ก.พ.) ส่วนภาค ข จะมีการสอบวิชาเอกและวิชาจริยธรรมความเป็นครู ซึ่งข้อสอบทั้งสองภาคนี้ สพฐ.จะเป็นผู้ออกข้อสอบ โดยมี กศจ.เป็นผู้จัดสอบ และภาค ค กำหนดให้ผู้เข้าสอบคนละ 40 นาที กำหนดให้ทำ 3 กิจกรรม ได้แก่ สอบสัมภาษณ์ ตรวจประเมินแฟ้มสะสมผลงาน และประเมินสาธิตการสอน ซึ่งวิธีการนี้จะทำให้เชื่อมั่นได้ว่าจะไม่มีการช่วยเหลือกัน เนื่องจากมีการบันทึกการประเมินในรูปแบบวิดีโอ ดังนั้นหากมีข้อร้องเรียนเกิดขึ้นสามารถตรวจสอบได้จากการบันทึกดังกล่าวด้าน ดร.อำนาจ กล่าวว่า สำหรับครูผู้ช่วยกรณีที่มีความจำเป็นหรือมีเหตุพิเศษ จะจัดสอบในวันที่ 11 ก.ค. โดยมีตำแหน่งว่างในปี 2562 จำนวน 4428 คน ปี 2563 มีตำแหน่งว่าง จำนวน 3868 คน รวม 8296 คน ส่วนครูผู้ช่วยกรณีสอบแข่งขันบุคคลทั่วไป สอบวันที่ 29-30 ส.ค. โดยในปี 2562 มีตำแหน่งว่าง จำนวน 10438 คน ปี 2563 มีตำแหน่งว่าง จำนวน 11198 คน รวม 21636 คน ทั้งนี้ สพฐ.เป็นผู้ออกข้อสอบเองนั้นมีความมั่นใจว่าจะไม่มีข้อสอบรั่วแน่นอน โดยมี ดร.วัฒนาพร ระงับทุกข์ รองเลขาธิการ กพฐ.เป็นประธาน ซึ่งคาดว่าจะได้ข้อสรุปการออกข้อสอบภายในเดือนพ.ค.นี้.
การบริหารงานบุคคลของการสรรหาข้าราชการสังกัด สพฐ.ปี 2563 โดยนายประเสริฐกล่าวว่า เนื่องจากปีนี้มีตำแหน่งว่างเป็นจำนวนมาก และอาจมีการวิ่งรอกสอบเกิดขึ้น
ครูผู้ช่วย,สพฐ.,สำนักงานคณะกรรมการการศึกษาขั้นพื้นฐาน,สอบครูผู้ช่วย,สมัครสอบครูผู้ช่วย,ผู้อำนวยการสถานศึกษา,ข่าววันนี้,การศึกษา